Charunas

Charunas arba Charu (Charun, Charu) – mirties demonas etruskų mitologijoje.Nancy Thomson de Grummond, Erika Simon. The Religion of the Etruscans, University of Texas Press, 2009, p. 57–58.

Vaizduotas bjauraus veido, su žvėries ausimis, neretai sparnuotas. Būdingas Charuno atributas – kūjis. Charuno atvaizdų aptikta etruskų kapaviečių piešiniuose, ant sarkofagų, urnų ir kitur. Neretai vaizduojamas drauge su demone Vanth: jiedu pasiruošę vesti mirusiuosius į požemio pasaulį.Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 196–197. Tomba dei Caronti kapavietės freskoje pavaizduoti keturi demonai, kiekvienas iš jų vardu Charunas.Nancy Thomson de Grummond, Erika Simon. The Religion of the Etruscans, University of Texas Press, 2009, p. 79.

Šio demono vardas kilęs iš graikų Charono. Skirtingai nuo pastarojo, Charunas dažniausiai nebuvo vaizduojamas kaip požemio pasaulio keltininkas. Visgi Tarkvinijoje aptiktas „Mėlynųjų demonų kapas“ (Tomba dei Demoni Azzurri), kur Charunas pavaizduotas būtent plukdantis mirusiuosius į požemio pasaulį.

Priskaičiuojama mažiausiai dešimt įrašų su šio demono vardu.

 Šaltiniai 

Kategorija:Etruskų mitologija